শিংলুপ

শিংলুপ বুলতে হারপেয়ারতা মণিপুরী সমাজর সামাজিক সংগঠন আহান, যেহানে মুলত মানু আগো মরানির পিসেদে যাবতীয় পারলৌকিক কৃত্য বারো অনুষ্ঠান সিজিল করানির দ্বায়িত্ব নেরগা। মৈতৈ ঠারেত্ত বিষ্ণুপ্রিয়া মণিপুরী ঠারে হমাসে 'শিংলুপ 'ওয়াহি এগোর আক্ষরিক অর্থহান অইলতা দারৌ-সমিতি বুলানি য়াকরের (shinglup=wood club, meitei n. shing-wood, lup-club)।
 M Kirti singh, Religious development in Manipur in 18th and 10th century, imphal, 1980, p 105, মরাগো পুড়ানির দারৌত্ত চিংকরিয়া মরার আর আর কামর যোগালি শিংলুপে করতারা। এতাবাদে মরার দিনেত্ত শরাদ্দর দিন পেয়া যাবতীয় আচার অনুষ্ঠান, পালা, কীর্ত্তন, বান্দারা, সংস্কার হাবি শিংলুপর তত্তাবধানে অর। 

মরার অনুষ্ঠান বাদেও লহঙ বা অন্যান্য সামাজিক অনুষ্ঠানে শিংলুপর ভূমিকা থার। লহঙর দিনে বা অন্য কোন বেসেপর দিনে শিংলুপর সদস্য আগরে বাকী অতাই সাহায্য করানি উহান কর্তব্যহান। আগেকার দিনে মরার যাবতীয় অনুষ্ঠানর খরচপত্র হাবি শিংলুপে বয়া নিলাগা। সমাজে বাস করতে গেলেগা হাবিরতা কোন না কোন শিংলুপর বিতরে থানা লাগের। মানুর সংখ্যার অনুপাতে শিংলুপ খেইকরতারা। গোষ্ঠী আকেইহার বিতরে একাধিক শিংলুপ থাইতে পারে বারো গোষ্ঠী কতহানে তিলয়াও শিংলুপ আহান অইতে পারে। 

E. W. Dun গিরকে মণিপুরীর শিংলুপ ব্যবস্থা এহানরে নিয়াম অগ্রসর সামাজিক সংগঠনর নিদর্শন আহান বুলিয়া মাতেসে।  E.W. Dun, Gazetteer of Manipur, p -67

পাসিতা

থাক:সমাজ